2. júlí
2. júlí er 183. dagur ársins (184. á hlaupári) samkvæmt gregoríska tímatalinu. 182 dagar eru eftir af árinu.

Atburðir 
 311 - Milítades varð páfi.
 1178 - Þorlákur helgi Þórhallsson var vígður Skálholtsbiskup í Niðarósdómkirkju.
 1298 - Orrustan við Gölheim: Albert af Habsborg vann sigur á Adolf 1.  en hann hafði verið settur af sem konungur Þýskalands nokkrum dögum áður og Albert kjörinn konungur í staðinn.
 1505 - Marteinn Lúther hét því að gerast munkur eftir að hafa orðið dauðskelfdur í þrumuveðri. Hann gekk svo í klaustur í Erfurt tveimur vikum seinna.
 1644 - Stærsta orrusta ensku borgarastyrjaldarinnar, orrustan við Marston Moor, átti sér stað.
 1698 - Enski verkfræðingurinn Thomas Savery fékk einkaleyfi fyrir nýrri gufuknúinni vatnsdælu.
 1849 - Jón Sigurðsson og fleiri alþingismenn gerðu þá kröfu að Alþingi yrði háð í heyranda hljóði.
 1874 - Á Oddeyri í Eyjafirði og víðar á Norðurlandi var haldin þjóðhátíð í minningu þúsund ára byggðar í landinu. Slík hátíð var haldin mánuði síðar annars staðar.
 1876 - Alls 752 Norðlendingar fluttust búferlum til Ameríku; þeir lögðu af stað með skoska gufuskipinu Verona frá Akureyri til Glasgow þennan dag og sigldu síðan þaðan til Ameríku. Þetta var stærsti hópurinn sem fór í einni ferð til vesturheims. Tíu dögum síðar fór 400 manna hópur með sama skipi frá Seyðisfirði.
 1907 - Tveir Þjóðverjar fórust í Öskjuvatni þar sem þeir voru við rannsóknir. Minningartafla um þetta slys var sett upp 1951.
 1937 - Snekkja Adolfs Hitlers, Aviso Grille, kom til Íslands. 
 1948 - Þriðji landsleikur Íslendinga í knattspyrnu var gegn Finnum og unnu Íslendingar með 2:0. Þetta var fyrsti sigur íslenska landliðsins í knattspyrnu.
 1959 - Albert 2. Belgíukonungur gekk að eiga Paolu Ruffo.
 1974 - Ólafur Jóhannesson forsætisráðherra baðst lausnar fyrir sig og ráðuneyti sitt.
 1981 - Meðlimir Wonderland-gengisins í Los Angeles voru myrtir.
 1982 - Larry Waters flaug í 4.900 metra hæð yfir Long Beach í Kaliforníu í garðstól með helíumblöðrur festar við hann.
 1982 - Sprengja sprakk í geymsluhólfi á Aðaljárnbrautarstöðinni í Osló með þeim afleiðingum að 19 ára stúlka lést. Átta dögum síðar fannst önnur ósprungin sprengja í öðru hólfi. Átján ára piltur reyndist standa á bak við tilræðin.
 1986 - Bandaríska teiknimyndin Leynilöggumúsin Basil var frumsýnd.
 1990 - 1.426 pílagrímar létust í troðningi í Mekka.
 1990 - Slóvenía lýsti yfir sjálfstæði frá Júgóslavíu.
 1990 - Golfklúbbur Kópavogs var stofnaður.
 1991 - Tíu daga stríðið: Bardagar brutust út milli Júgóslavneska alþýðuhersins og aðskilnaðarsinna í Slóveníu.
 1993 - 37 létust þegar múgur heittrúaðra múslima lögðu eld að hóteli þar sem þýðandi Söngva Satans, Aziz Nesin, dvaldi í Sivas í Tyrklandi.
 1993 - 266 fórust þegar fljótandi kapella í Bulacan á Filippseyjum sökk.
 1994 - Kólumbíski knattspyrnumaðurinn Andrés Escobar var skotinn til bana í Medellín. Talið er að morðið hafi verið hefnd fyrir sjálfsmark sem hann skoraði á landsleik gegn liði Bandaríkjanna í heimsmeistarakeppni landsliða.
 1996 - Bræðurnir Lyle og Erik Menendez voru dæmdir í lífstíðarfangelsi í Los Angeles fyrir að myrða foreldra sína.
 1998 - Skáldsagan Harry Potter og leyniklefinn eftir J. K. Rowling kom út.
 1999 - Bandaríski nýnasistinn Benjamin Nathaniel Smith hóf 3 daga morðherferð í Illinois og Indiana.
 2000 - Alþingi samþykkti stofnun Kristnihátíðarsjóðs á hátíðarfundi á Þingvöllum.
 2000 - Frakkar sigruðu Ítali 2-1 í lokaleik Evrópukeppninnar í knattspyrnu.
 2000 - Vicente Fox varð forseti Mexíkó.
 2000 - Fyrsta lestin frá Kaupmannahöfn í Danmörku til Ystad í Svíþjóð lagði af stað.
 2001 - Fyrsta sjálfvirka gervihjartað var grætt í Robert Tools í Bandaríkjunum.
 2005 - Tónleikaröðin Live 8 gegn fátækt fór fram á tíu stöðum víðsvegar um heiminn.
 2007 - Átta létust í sprengjutilræði Al-Kaída í norðurhluta Jemen.
 2008 - Íngrid Betancourt og 14 öðrum gíslum var sleppt úr haldi FARC í Kólumbíu eftir sex ár í haldi.
 2009 - Tenzin Gyatso, 14. dalai lama, hélt fyrirlestur í Laugardalshöll.
 2011 - Albert 2. af Mónakó gekk að eiga Charlene Wittstock.
 2013 - Skýrsla Rannsóknarnefndar Alþingis um Íbúðalánasjóð var birt þar sem rekstur Íbúðalánasjóðs á undangengnum árum var harðlega gagnrýndur.
 2014 - Morðið á Mohammed Abu Khdeir: Ísraelskir landnemar rændu og myrtu palestínskan táning í hefndarskyni fyrir þrjá ísraelska táninga sem Hamas myrti 12. júní.

Fædd 
 419 - Valentinianus 3. Rómarkeisari (d. 455).
 1262 - Arthúr 2., hertogi af Bretagne (d. 1312).
 1363 - María, drottning Sikileyjar (d. 1401).
 1481 - Kristján 2. Danakonungur (d. 1559).
 1489 - Thomas Cranmer, upphafsmaður ensku biskupakirkjunnar (d. 1556).
 1714 - Christoph Willibald Gluck, þýskt tónskáld (d. 1787).
 1724 - Friedrich Gottlieb Klopstock, þýskt ljóðskáld (d. 1803)
 1735 - Halldór Jakobsson, sagnaritari og sýslumaður í Strandasýslu (d. 1810).
 1817 - Carl Richard Unger, norskur málfræðingur (d. 1897).
 1844 - Símon Dalaskáld, skáld og förumaður (d. 1916).
 1877 - Hermann Hesse, þýskur rithöfundur og nóbelsverðlaunahafi (d. 1962).
 1903 - Ólafur 5., Noregskonungur (d. 1991).
 1908 - Thurgood Marshall, bandarískur hæstaréttardómari (d. 1993).
 1923 - Wislawa Szymborska, pólskt skáld og þýðandi (d. 2012).
 1925 - Patrice Lumumba, kongóskur stjórnmálamaður (d. 1961).
 1929 - Imelda Marcos, filippeysk forsetafrú.
 1930 - Carlos Menem, forseti Argentínu.
 1931 - Sigurður Líndal, íslenskur lögfræðingur.
 1947 - Larry David, bandarískur leikari.
 1948 - Magnús Jónsson, íslenskur veðurfræðingur.
 1953 - Mark Hart, tónlistarmaður (Supertramp).
 1954 - Wendy Schaal, bandarisk leikkona.
 1959 - Francisco Ernandi Lima da Silva, brasilískur knattspyrnumaður.
 1960 - Karl Garðarsson, íslenskur stjórnmálamaður.
 1961 - Carl Lewis, bandarískur íþróttamaður.
 1967 - Claudio Biaggio, argentínskur knattspyrnumaður.
 1969 - Steinunn Ólína Þorsteinsdóttir, íslensk leikkona.
 1970 - Arnar Sævarsson, íslenskur tónlistarmaður.
 1978 - Jüri Ratas, eistneskur stjórnmálamaður.
 1980 - Alexander Petersson, íslenskur handknattleiksmaður.
 1985 - Ashley Tisdale, bandarísk söng-leikkona.
 1986 - Lindsay Lohan, bandarísk leikkona.

Dáin 
 1638 - Gísli Oddsson, Skálholtsbiskup (f. 1593).
 1778 - Jean-Jacques Rousseau, franskur heimspekingur (f. 1712).
 1850 - Robert Peel, breskur stjórnmálamaður og forsætisráðherra (f. 1788).
 1904 - Anton Tsjekhov, rússneskt leikskáld (f. 1860).
 1926 - Kristján Jónsson, dómsstjóri og ráðherra (f. 1852).
 1961 - Ernest Miller Hemingway, bandarískur rithöfundur og nóbelsverðlaunahafi (f. 1899).
 1977 - Vladimir Nabokov, rússneskur rithöfundur (f. 1899).
 1989 - Wilfrid Sellars, bandarískur heimspekingur (f. 1912).
 1994 - Andrés Escobar, kólumbískur knattspyrnumaður (f. 1967).
 1997 - James Stewart, bandarískur leikari (f. 1908).
 2011 - Itamar Franco, forseti Brasilíu (f. 1930).

Tilvísanir 

Júlí